Janina Siliūnaitė

Janina Siliūnaitė (g. 1948 m. birželio 16 d. Verpenoje, Kelmės rajonas – 2001 m. gegužės 11 d. Šiauliuose) – Lietuvos fotografė, poetė.

 Biografija 
1977 m. baigė Vilniaus technologijos technikumą. Dirbo Šiaulių fabrikuose „Verpstas“, „Neaustinės medžiagos“ ir „Venta“. Dalyvavo respublikinėse lengvosios pramonės darbuotojų turistinių sąskrydžių skaidrių ir nuotraukų konkursuose, laimėjo prizines vietas. Su bendraautore parengė kraštotyros darbą „BGS Venta kraštotyros grupė Jovaras: išvykų fotografijų metraštis 1980-1985“. Darbas „Baldininkas Ignas Jurgaitis“ dalyvavo jubiliejinėje kraštotyros darbų parodoje Šiauliuose. 1997-2001 m. Šiaulių Aušros muziejaus fotografė, įamžino svarbiausius muziejaus įvykius, fotografavo eksponatus, darė fotografijas iš senų negatyvų, jas publikavo leidiniuose. Janina Siliūnaitė. Šiaulių Povilo Višinskio viešoji biblioteka

 Parodos 
 1997 m. autorinė paroda, Šiaulių fotografijos muziejus,
 2000 m. Kolegų portretai.

 Bibliografija 
 Netikrumo siena, poezijos rinktinė, Lucilijus, 2004 m.

 Šaltiniai 

Kategorija:Lietuvos fotografai
Kategorija:Lietuvos poetai
Kategorija:Lietuvos muziejininkai